Kriptozoológia

A kriptozoológia olyan szóbeszéd vagy mitológia által leírt állatok „tudománya”, mely állatok létezése kérdéses, nem bizonyítható, vagy amelyeket általánosan kihaltnak tartanak, de olykor egyes szemtanúk mégis látni vélik őket. Ezen állatok és nyomaik, vagy létük más bizonyítékai után kutatnak a kriptozoológusok.

Jellemzői 
A kifejezést Bernard Heuvelmans zoológustól ered, meghatározása szerint „a rejtőzködő állatok tana”. Huevelmans amellett érvelt, hogy a kriptozoológiát tudományos alapossággal, de egyszersmind kellő nyitottsággal kell kezelni, különös tekintettel az őket körülvevő folklórra, mivel az, ha a fantasztikus elemektől eltekintünk, tartalmazhat a kutató számára értékes információkat is.

A kriptozoológusok megítélése rendszerint negatív a biológusok között, de a kriptozoológia rendkívül népszerű a természetfeletti tudományok és az ezotéria művelői körében. 

A kriptozoológiát rendszerint áltudománynak tartják, és ez részben a téma definíciójából következik. Ha ugyanis a kriptozoológia valamely kedvenc lénye - például a jeti - léte tényekkel volna alátámasztható (bár erre eddig nem volt példa), akkor az adott állatfaj tanulmányozását zoológiának neveznénk.

Egy gyakori „csúsztatás” a kriptozoológiai érvekben az, hogy a faj – például a Loch Ness-i szörny – egyetlen példányának létét feltételezik. Mivel azonban az állatok egyedei halandóak, könnyű belátni, hogy egy ilyen lény tartós fennmaradása csak egy egész populáció (mondjuk legalább több tucat példány) létével együtt valósulhat meg. Azt pedig nehéz elképzelni, hogy a kriptozoológusok intenzív és tartós kutatási erőfeszítései ellenére egy ilyen népességből soha, egyetlen példány se kerüljön elő.

A kriptozoológia másik gyenge pontja az, hogy nem veszi tudomásul a zoológusok hétköznapi munkáját, akik évről évre számos ismeretlen, a tudomány számára új állatfajt fedeznek fel, írnak le, és neveznek el. Ezek az állatok persze legtöbbször kistestű ízeltlábúak, férgek vagy más gerinctelenek, és ezért e felfedezések média-értéke szerény. Ma már nagyon ritkán fordul elő, hogy a zoológusok nagy testű, ismeretlen gerinces fajt fedezzenek fel (egyik ellenpélda a vietnámi antilop), de természetesen e felfedezéseket sem szokás a természettudományos zoológia keretein kívül értelmezni.

Leghíresebb kriptozoológiai témák 

 Loch Ness-i szörny
 Jeti
 Nagylábú (észak-amerikai jeti)

Lásd még 
 Tavi szörnyek
 Antropológia
 Kategória: Kitalált személyek, lények
 Kategória: Kriptidek

További információk 

 Nessie- és Loch Ness-linkgyűjtemény (Startlap)
 Kriptidek leírása, jellemzése
 Kriptid lények gyűjteménye
 
Kriptozoologia - A Magyar Kriptozoológiai Blog

Irodalom
Arment, Chad. Cryptozoology: Science & Speculation. Landisville, Penn.: Coachwhip, 2004, .
Arnold, Neil. MONSTER! The A-Z Of Zooform Phenomena. Bideford: CFZ Press, 2007, .
Budd, Deena.   The Weiser Field Guide to Cryptozoology .  Redwheel, Weiser, 2010,  .
Coghlan, Ronan.   Dictionary of Cryptozoology.  Bangor: Xiphos, 2004.
 and at Google Books.
Ley, Willy.  Exotic Zoology .
North American BioFortean Review, Index to issues.
Shuker, Karl. The Beasts That Hide From Man: Seeking the World's Last Undiscovered Animals. New York: Paraview Press, 2003, 

Áltudományok
Mitológia